TV-Gids vir 3 Desember 2015
JY LEES NOU TV-Gids vir 3 Desember 2015
17:00 Skole Top 10 (kykNET): Ons kuier in Ruimsig by Maragon Privaatskool. Kom geniet saam Arni, die skool se gelukbringer, 'n lekker mengsel Suid-Afrikaanse musiek asook 'n geskiedenis staaltjie van oud-skolier en DA leier, Mmusi Maimane.
17:00 Familiefoto (VIA): Die Lamprechts word deur ons energieke mooimaakspan onder hande geneem en fotograaf Lisa Skinner leer die kykers hoe sy te werk gaan om hulle perfekte, kreatiewe portret op film vas te lê.
17:30 Skoonma-Se-Tong (VIA): 'n Man proe geblinddoek sy vrou en ma se kos – en moet dan sy gunsteling kies. Henk Stander, sy ma Yvonne en sy vrou Hester is in Amor Vittone se kombuis.
18:30 Villa Rosa (kykNET): Cardo en Wouter probeer Eben oorreed om nie Brou Broers te los nie. Die Retiefs is hoogs ontsteld omdat Marius sy aandele aan Liam wil verkoop. Stef verduidelik aan Vicky hoekom hy saam met Saskia geëet het.
18:30 7de Laan (SABC2): Het Vanessa hierdie keer te ver gegaan? Gita gaan gou spyt wees dat sy met Willem gemors het.
19:30 Binnelanders (kykNET): Bronwyn is nie seker of sy Steve se raad moet volg nie. Lexi kry vakansiewerk en At word onkant betrap deur Jana se liefdeslewe. Pippa probeer Rian ondersteun, en Daleen en Nina is terug in Pretoria.
20:00 Bravo! (kykNET): Ons maak 'n draai by die kykNET en Rapport-boekpryse, vlieg Durban toe saam met mnr. Suid-Afrika, Armand du Plessis, en sien wie wen groot by die Bokkies.
20:30: Boer soek 'n vrou (kykNET): Dit is tyd vir die boere om hul gekose vroue se familie en vriende te ontmoet. Sy wys hom haar woon- en werkplek. Vir die eerste keer is sy tuis in haar omgewing en die boer soos 'n vis uit die water.
20:30 Death at a Funeral (e.tv): Chaos volg wanneer geraamtes uit die kas val by die begrafnis van 'n familie-patriarg.